ဓမ္မဟောင်းကျမ်းလာ ဇာတ်ကြောင်းများ – မော်ဂျူးလ် လေး – ပဋိညာဉ်သစ္စာစောင့်သိခြင်း
ဆွေးနွေးရန်မေးခွန်းများ
သင်ခန်းစာမှ သင်နှစ်သက်သောအရာ သို့မဟုတ် သင်ယူသမျှထဲတွင် အထူးခြားဆုံးဟု သင်ထင်သောအရာသည် အထူးခြားဆုံးအရာဖြစ်သည်ဟု သင်ထင်ပါသလား။ သင်၌မည်သည့်မေးခွန်းများရှိသနည်း။
ပဋိညာဉ်သစ္စာစောင့်သိမှု၏တောင်းဆိုချက်သည် ယနေ့ကျွန်ုပ်တို့အပေါ် သက်ရောက် ဆဲရှိပါသလား သို့မဟုတ် ယေရှု၏ပြီးပြည့်စုံသောနာခံမှုသည် ကျွန်ုပ်တို့အပေါ် ကျင့်သုံးနေပြီဖြစ်သောကြောင့် ဤတောင်းဆိုချက်မှ ကျွန်ုပ်တို့လွတ်မြောက်ပြီလော။
ဣသရေလသည် ရုပ်တုကိုးကွယ်မှုကြောင့် အကြိမ်များစွာအပြစ်ရှိခဲ့သည်။ ပြုပြင်ပြောင်းလဲရေးသမား ဂျွန်ကယ်လ်ဗင်က “လူသား၏သဘောသဘာဝသည် ရုပ်တုများ၏ထာဝရစက်ရုံဖြစ်သည်” ဟုရေးသားခဲ့သည်။ သင့်စိတ်နှလုံးသည် မည်သည့်အရာကို ရုပ်တုပြုလေ့ရှိသနည်း။ သင်နေထိုင်သော ပတ်ဝန်းကျင်သည် မည်သည့်အရာကို ရုပ်တုပြုလေ့ရှိသနည်း။ သင့်ကိုယ်ပိုင်ဘဝနှင့် ပတ်ဝန်းကျင်တွင် ဤရုပ်တုကိုးကွယ်ခြင်းကို ငြင်းပယ်နိုင်သည့် နည်းလမ်းအချို့ကား အဘယ်နည်း။
ဓမ္မဟောင်းတွင် ဣသရေလတို့သည် ဘုရားသခင်အား အောက်မေ့ခြင်း ကျောက်တုံးများ မကြာခဏ စိုက်ထူခဲ့ကြသည်။ ယနေ့ ခရစ်ယာန်များသည် ရုပ်ပိုင်းဆိုင်ရာအရာဝတ္ထုများဖြင့် ဘုရားသခင်ကို အောက်မေ့သတိရခြင်းသည် မှားပါသလား။ ယနေ့ ယုံကြည်သူများသည် ဘုရားသခင်နှင့် ကိုယ်တော်၏ တန်ခိုးကြီးသောအမှုတော်များကို မည်သို့အောက်မေ့နိုင်မည်နည်း။ 
ဘုရားသခင်၏တန်ခိုးကြီးသောအမှုတော်များကို ပြန်လည်သုံးသပ်ခြင်းဖြင့် ဘုရားသခင်၏သစ္စာရှိမှုကို ဣသရေလလူမျိုးကို ယောရှုသတိပေးခဲ့သည်။ ယနေ့အသင်းတော်၌ ကျွန်ုပ်တို့သည် ဤကဲ့သို့သောအမှုကို မည်သို့လုပ်ဆောင်ကြ သနည်း။ ပုဂ္ဂိုလ်ရေးအရသာမက အစုအဖွဲ့တွင်ပါ ဘုရားသခင်၏အတိတ်တွင် သစ္စာရှိခဲ့မှုကို ပြန်လည်သတိရအောက်မေ့ဖို့ရန် ပိုမိုလုပ်ဆောင်နိုင်သောနည်းလမ်း များကား အဘယ်နည်း။
“ငါထာဝရဘုရားသည် ငါ၏ပညတ်တရားကို သူတို့[ငါ၏လူ] အတွင်းထဲသို့ သွင်းမည်။ သူတို့နှလုံးပေါ်မှာ ရေးထားမည်"ဟု ယေရမိအားဖြင့် မိန့်တော်မူသောအခါ ဘုရားသခင်သည် မည်သည့်အရာဆိုလိုသည်ဟု သင်ထင်သနည်း။ ဤကတိတော် သည် ယနေ့ကျွန်ုပ်တို့၏အသက်တာအတွက် မည်သည့်အရာကိုဆိုလိုသနည်း။
 ရှေးယခင်ပဋိညာဉ်များအောက်မှ ဓမ္မဟောင်းဣသရေလလူမျိုးများ ရရှိခဲ့သည့် ကောင်းချီးမင်္ဂလာများထက် သာ၍ကြီးသောကောင်းချီးမင်္ဂလာများကို ပဋိညာဉ်သစ် အောက်၌ကျွန်ုပ်တို့ မည်သို့ရရှိကြသနည်း။ သင့်ဘဝ၌ဤကောင်းချီးမင်္ဂလာများ ထင်ရှားမှုကို သင်မည်သို့မြင်တွေ့ခဲ့သနည်း။
ဟေဗြဲ ၁၂:၅-၁၁ ကိုဖတ်ပါ။ သခင်ယေရှု၏အပြစ်ဖြေရာအသေခံခြင်းအားဖြင့် ကျွန်ုပ်တို့၏အပြစ်များကို ခွင့်လွှတ်ခဲ့လျှင် အဘယ်ကြောင့်ဘုရားသခင်သည် ကျွန်ုပ်တို့ကို ဆုံးမတော်မူသနည်း။ စုံစမ်းသွေးဆောင်မှုများ သို့မဟုတ် အခက်အခဲများကို တွေ့ကြုံနေရသူတစ်ဦးအား စာနာစိတ်ဖြင့်တိုက်တွန်း ခွန်အားပေးရန် ဤကျမ်းပိုဒ်ကို ကျွန်ုပ်တို့ မည်သို့အသုံးပြုနိုင်သနည်း။
သခင်ယေရှုသည် သူ၏နိုင်ငံတော်ပြည့်စုံစေရန်ပြန်ကြွလာသည့်တိုင် အသင်းတော်တွင် “ညီအစ်ကိုအတုအယောင်များ” ရှိလိမ့်မည်ဖြစ်ကြောင်း တမန်တော်ပေါလုသွန်သင်ခဲ့ပြီး၊ ၎င်းတို့သည် နောင်တမရပါက၊ ဘုရားသခင်၏ ထာဝရတရားစီရင်ခြင်းကို ခံရမည်ဖြစ်သည်။ သင့်ဒေသရှိအသင်းတော်တွင် မယုံကြည်သူများရောက်ရှိနေခြင်းကြောင့် သင်၏နှုတ်ကပတ်တော်ဟောပြောပုံကို ပြောင်းလဲသင့်ပါသလား။ အဘယ်ကြောင့်နည်း သို့မဟုတ် အဘယ်ကြောင့် မဟုတ်သနည်း။
ပြန်လည်သုံးသပ်ချက်- တစ်ခါတစ်ရံ ခရစ်ယာန်များသည် တရားဝင်အကြောင်းပြချက်ဖြင့် ခံရသော်လည်း၊ အခြားအချိန်များတွင် ဘုရားသခင်၏ကြင်နာမှုကို ကျေးဇူးတုံ့ပြန်မှုမရှိခြင်း၊ ကိုယ်တော်အပေါ်သစ္စာမဲ့ခြင်း တို့ကြောင့် ဒုက္ခရောက်ကြသည်။ ရလဒ်အနေဖြင့် ပဋိညာဉ်၏ကျိန်ခြင်းကို သူတို့ခံကြရသည်။ ယောရှုမှတ်စာ သည် ဣသရေလလူမျိုးတို့ကြုံတွေ့နေရသော ဆင်းရဲဒုက္ခသည် ဘုရားသခင်သူတို့အပေါ် သစ္စာမဲ့ခြင်းကြောင့် မဟုတ်ဘဲ ဘုရားသခင်အပေါ် သူတို့၏သစ္စာမဲ့သောကြောင့်ဖြစ်ကြောင်း သတိပေးထားသည်။ သူတို့သည် အခြားသောဘုရားများကို ကိုးစားကြပြီ—ရုပ်တုဆင်းတုများ။
ကိစ္စရပ်လေ့လာမှု ၁- Jeremy နှင့် Ana တို့သည် သူတို့၏သားဦး—Aaron—ကိုပျိုးထောင်ရန် အကောင်းဆုံး နည်းလမ်းမှာ မည်သည့်ဆုံးမပဲ့ပြင်မှုမျိုးကိုမဆို ရှောင်ကြဉ်ရန်ဟု တွေးဆခဲ့ကြသည်။ သူ့အပေါ်ကြင်နာမည်ဆိုလျှင် သူသည်ကြင်နာခြင်းကို သင်ယူလိမ့်မည်ဟု ထင်ခဲ့ကြသည်။ လူတိုင်းသည် အပြစ်ရှိသောသဘာဝနှင့် မွေးဖွားလာခဲ့သည်ကို သူတို့ထည့်သွင်းမစဉ်းစားခဲ့ပေ။ သူတို့၏သားဖြစ်သူသည် သူ၏နာခံမှုမရှိသောလုပ်ရပ်များအတွက် မည်သည့်ဆိုးကျိုးကိုမျှ မခံစားရသောကြောင့် သူသည် ပုန်ကန်သူ ဖြစ်လာခဲ့သည်။
ကိစ္စရပ်လေ့လာမှု ၂- Alejandro သည် ခရစ်ယာန်မိသားစုတွင် ကြီးပြင်းခဲ့သော်လည်း ဘုရားသခင်အပေါ် အလွန်ခါးသီးခဲ့သည်။ သူ့ဖခင်သည် သူအသက် ၈ နှစ်တွင်ဆုံးပါးသွားခဲ့သည်။ ကျောင်း၌ သူငယ်ချင်းများ၏ စွန့်ပယ်ခြင်းကိုခံရသည်။ စကားထစ်သောကြောင့် သူ့ကိုလှောင်ပြောင်ကြသည်။ သူသည် အမှတ်ကောင်း မရ။ သူ့အတွက်မည်သည့်အရာမှမကောင်းသလို မည်သူမှလည်း သူ့ကိုမလေးစားဟု ခံစားရသည်။ 
ကိစ္စရပ်လေ့လာမှု ၃- ဘုရားသခင်သည် ယောဘအား ဆင်းရဲဒုက္ခခံရန် ခွင့်ပြုခဲ့သော်လည်း ၎င်းဆင်းရဲဒုက္ခ သည် သူ၏အပြစ်ကြောင့် မဟုတ်ပါ။ ဘုရားသခင်သည် “ငါ့ကျွန်ယောဘကို ဆင်ခြင်ပြီလော”ဟုစာတန်အား ပြောခဲ့သည်။ ယောဘသည် ဘုရားကိုချစ်သောကြောင့် ဝတ်ပြုခြင်းဖြစ်သည်ဟု ဆိုလိုသည်။ စာတန်က လည်း “ယောဘသည် အကျိုးမရဘဲ ဘုရားဝတ်ကိုပြုသလော။ သူပြုလေသမျှတို့ကို ကောင်းချီးပေးတော် မူပြီ။ သူ၏ဥစ္စာရှိသမျှကို ထိခိုက်တော်မူလျှင် သူသည် မျက်မှောက်တော်၌ ကိုယ်တော်ကိုစွန့်ပယ်ပါလိမ့်မည် ဟု ထာဝရဘုရားကိုပြန်လျှောက်လေ၏။"
မေးခွန်းများ ပြန်လည်ဆင်ခြင်သုံးသပ်ခြင်း
1. စည်းကမ်းမဲ့ကြီးပြင်းလာသည့် Aaron ကဲ့သို့သောသူတစ်စုံတစ်ယောက်ကို သင်သိပါ သလား။ သင့်အတွေ့အကြုံကို မျှဝေပါ။
1. သားသမီးများကို မဆုံးမတတ်သည့် မိဘများအပေါ်သင်မည်သို့ခံစားရသနည်း။
1. ချစ်ခြင်းမေတ္တာကြောင့်မဟုတ်ဘဲ စိတ်ပျက်အားငယ်ခြင်းနှင့် မေတ္တာမပါဘဲ သားသမီးများကိုဆုံးမသည့် မိဘများအပေါ် သင်မည်သို့ခံစားရသနည်း။
1. ဤဆုံးမခြင်းနှစ်မျိုးကြား ခြားနားချက်ကို သင်မည်သို့ပြောနိုင်မည်နည်း။
1. ဘုရားသခင်သည် သင့်အတွက် ခက်ခဲသောအရာတစ်ခုကို ဖြစ်စေသောကြောင့် သို့မဟုတ် သင်လိုချင်သောအရာကိုမပေးသောကြောင့် သင်ဒေါသထွက်ဖူးပါသလား။ သင့်အတွေ့အကြုံကို မျှဝေပါ။

